ਕਸੀਆ
ਕਸੀਆ (ਅੰਗ੍ਰੇਜ਼ੀ ਵਿੱਚ: Hoe, ਪੰਜਾਬੀ ਉਚਾਰਣ: ਹੋਅ) ਇੱਕ ਪ੍ਰਾਚੀਨ ਅਤੇ ਬਹੁਮੁਖੀ ਖੇਤੀਬਾੜੀ ਅਤੇ ਬਾਗਬਾਨੀ ਦਾ ਹੈਂਡ ਟੂਲ (ਹੱਥ ਵਾਲਾ ਸੰਦ) ਹੈ, ਜੋ ਮਿੱਟੀ ਨੂੰ ਆਕਾਰ ਦੇਣ, ਨਦੀਨਾਂ ਨੂੰ ਹਟਾਉਣ ਲਈ, ਜਾਂ ਸਾਫ਼ ਮਿੱਟੀ ਅਤੇ ਜੜ੍ਹਾਂ ਵਾਲੀਆਂ ਫਸਲਾਂ ਨੂੰ ਪੁੱਟਣ ਕਰਨ ਲਈ ਵਰਤਿਆ ਜਾਂਦਾ ਹੈ। ਮਿੱਟੀ ਨੂੰ ਆਕਾਰ ਦੇਣ ਵਿੱਚ ਪੌਦਿਆਂ ਦੇ ਅਧਾਰ ਦੇ ਆਲੇ ਦੁਆਲੇ ਮਿੱਟੀ ਦਾ ਢੇਰ ਲਗਾਉਣਾ (ਹਿੱਲਿੰਗ), ਤੰਗ ਖੁਰਲੀਆਂ (ਡਰਿੱਲਾਂ) ਖੋਦਣ ਅਤੇ ਬੀਜ ਜਾਂ ਬਲਬ ਲਗਾਉਣ ਲਈ ਖਾਈਆਂ ਪਾਉਣਾ ਇਸ ਦੇ ਕੰਮਾਂ ਵਿੱਚ ਸ਼ਾਮਲ ਹਨ। ਕਸੀਏ ਨਾਲ ਨਦੀਨ ਖਤਮ ਕਰਨ ਵਿੱਚ ਮਿੱਟੀ ਦੀ ਸਤ੍ਹਾ ਨੂੰ ਹਿਲਾਉਣਾ ਜਾਂ ਜੜ੍ਹਾਂ ਤੋਂ ਓਹਨਾਂ ਨੂੰ ਪੁੱਟਣਾ, ਅਤੇ ਪੁਰਾਣੀਆਂ ਜੜ੍ਹਾਂ ਅਤੇ ਫਸਲਾਂ ਦੀ ਰਹਿੰਦ-ਖੂੰਹਦ ਦੀ ਮਿੱਟੀ ਨੂੰ ਸਾਫ਼ ਕਰਨਾ ਸ਼ਾਮਲ ਹੈ। ਕਸੀਏ ਦੀ ਵਰਤੋਂ ਮਿੱਟੀ ਨੂੰ ਖੋਦਣ ਅਤੇ ਖੱਡਾਂ ਬਣਾਉਣ ਦੀ ਵਰਤੋਂ ਜੜ੍ਹਾਂ ਵਾਲੀਆਂ ਫਸਲਾਂ ਜਿਵੇਂ ਕਿ ਆਲੂਆਂ ਦੀ ਕਟਾਈ ਲਈ ਕੀਤੀ ਜਾ ਸਕਦੀ ਹੈ। ਛੋਟੀ ਕਹੀ, ਜਿਸ ਦਾ ਹੱਥਾ ਲੰਮਾ ਹੁੰਦਾ ਹੈ ਤੇ ਫਲ ਛੋਟਾ ਹੁੰਦਾ ਹੈ ਤੇ ਜਿਸ ਨਾਲ ਖੜ੍ਹ ਕੇ ਗੋਡੀ ਕੀਤੀ ਜਾਂਦੀ ਹੈ, ਨੂੰ ਕਸੀਆ ਕਹਿੰਦੇ ਹਨ। ਕਈ ਇਲਾਕਿਆਂ ਵਿਚ ਕਸੀਏ ਨੂੰ ਕਸੌਲਾ, ਕਸੌਲੀ, ਬਹੌਲੀ, ਬੰਗੂੜੀ ਵੀ ਕਹਿੰਦੇ ਹਨ। ਫਸਲਾਂ ਵਿਚ ਹੋਏ ਨਦੀਨਾਂ ਨੂੰ ਕੱਢਣ ਲਈ ਗੋਡੀ ਕਰਨੀ ਪੈਂਦੀ ਹੈ। ਕਸੀਆ ਵਿਸ਼ੇਸ਼ ਤੌਰ 'ਤੇ ਕਪਾਹ, ਨਰਮਾ, ਮੱਕੀ ਤੇ ਗੰਨੇ ਦੀ ਗੋਡੀ ਲਈ ਵਰਤਿਆ ਜਾਂਦਾ ਹੈ।